दंष्ट्र
दंष्ट्र एक लम्बा, नुकीला दाँत होता है। स्तनधारियों में, नुकीला एक संशोधित ऊर्ध्वहनु दन्त है, जिसका प्रयोग मांस को काटने और फाड़ने हेतु किया जाता है। सर्प में, यह एक विशेष दन्त होता है जो विषग्रन्थि से जुड़ा होता है (सर्पविष देखें)। मकड़ियों के भी बाह्य दंष्ट्र होते हैं। दंष्ट्र मांसाशी या सर्वाशी पश्वों में सबसे आम होते हैं, किन्तु महाचर्मचटिका जैसे कुछ शाकाशी में भी होते हैं। इनका प्रयोग साधारणतः शिकार को धरने या तेजी से मारने हेतु किया जाता है, जैसे कि बड़ी बिल्लियों में। भालू जैसे सर्वाशी पशु मछली या अन्य शिकार का शिकार करते समय अपने दंष्ट्र का प्रयोग करते हैं, किन्तु फलाहार हेतु उनकी आवश्यकता नहीं होती है। कुछ वानरों के पास भी दंष्ट्र होते हैं, जिनका प्रयोग वे धमकाने और लड़ने हेतु करते हैं। तथापि, मनुष्यों के अपेक्षाकृत छोटे नुकीले दन्तों को दंष्ट्र नहीं माना जाता है।